stanford-oval/wikipedia huggingface dataset:
ให้เป็นแฟนได้ไง ไม่เอาไม่ไหวหรอก (หรือจะไหวนะ!?)
สื่อ > มังงะ

มังงะที่วาดภาพประกอบโดยมุสชูเริ่มลงพิมพ์เป็นตอนใน แดชเอ็กซ์คอมิคส์ ของเว็บไซต์ นิโคนิโค เซก้า ของชูเอชะ เมื่อวันที่ 15 พฤษภาคม พ.ศ. 2563 ซีรีส์นี้ได้รับการรวบรวมตีพิมพ์เป็นเล่ม(ทังโกบง) จำนวน 7 เล่ม ณ วันที่ 19 กันยายน พ.ศ. 2567 สำนักพิมพ์อนิแม็กได้ประกาศเป็นผู้ถือลิขสิทธิ์มังงะในฉบับภาษาไทยเมื่อ 14 มีนาคม พ.ศ. 2566
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  16 ตุลาคม พ.ศ. 2563 | 978-4-08-891719-1 | เมษายน พ.ศ. 2566 | 978-616-337-880-4 |
| 2 |  19 เมษายน พ.ศ. 2564 | 978-4-08-891891-4 | ตุลาคม พ.ศ. 2566 | 978-616-337-979-5 |
| 3 |  19 ตุลาคม พ.ศ. 2564 | 978-4-08-892126-6 | มีนาคม พ.ศ. 2567 | 978-616-610-029-7 |
| 4 |  19 เมษายน พ.ศ. 2565 | 978-4-08-892321-5 | ตุลาคม พ.ศ. 2567 | 978-616-610-074-7 |
| 5 |  17 มีนาคม พ.ศ. 2566 | 978-4-08-892654-4 | — | — |
| 6 |  19 ธันวาคม พ.ศ. 2566 | 978-4-08-893110-4 | — | — |
| 7 |  19 กันยายน พ.ศ. 2567 | 978-4-08-893432-7 | — | — |
สื่อ > อนิเมะ

มีการประกาศสร้างเป็นซีรีส์อนิเมะโทรทัศน์เมื่อวันที่ 19 พฤศจิกายน พ.ศ. 2567 ที่สร้างโดยสตูดิโอ สตูดิโอ มาเธอร์ กำกับซีรีส์อนิเมะโดย นัตสึมิ อูจินูมะ, โดยมี นารุฮิซะ อารากาวะ เป็นผู้เรียบเรียงและเขียนบท, ออกแบบตัวละครโดย Kojikoji และเพลงประกอบโดย โยชิอากิ ฟูจิซาวะ โดยมีกำหนดออกอากาศในเดือนกรกฎาคม พ.ศ. 2568 รีโมว์ เป็นผู้ถือลิขสิทธิ์ของเรื่องนี้
ผลตอบรับ

มังงะเรื่องนี้ได้รับการเสนอชื่อเข้าชิงรางวัล Next Manga Award ประจำปี พ.ศ. 2564 และ พ.ศ. 2565 ในประเภทเว็บมังงะ
ดูเพิ่ม

กระซิบรักเป็นทำนองร้องบอกเธอ ซีรีส์มังงะที่เขียนและวาดภาพประกอบโดยเอกุ ทาเคชิมะ
บานสะพรั่งดั่งอสุรา ซีรีส์มังงะที่วาดภาพประกอบโดยมุชชุ
แหล่งข้อมูลอื่น

เว็บไซต์อย่างเป็นทางการของไลต์โนเวล (ในภาษาญี่ปุ่น)
เว็บไซต์อย่างเป็นทางการของไลต์โนเวลที่ อนิแม็ก (ในภาษาไทย)
เว็บไซต์อย่างเป็นทางการของมังงะที่ นิโคนิโค เซก้า (ในภาษาญี่ปุ่น)
เว็บไซต์อย่างเป็นทางการของมังงะที่ อนิแม็ก (ในภาษาไทย)
ให้เป็นแฟนได้ไง ไม่เอาไม่ไหวหรอก (หรือจะไหวนะ!?)  ที่เครือข่ายข่าวอนิเมะ
ยุทธการที่นะมาร็อก

ยุทธการที่นะมาร็อก (อาหรับ: معركة النمارق) เป็นความขัดแย้งระหว่างฝ่ายมุสลิมกับซาเซเนียนซึ่งเกิดขึ้นที่นะมาร็อก ใกล้กับกูฟะฮ์ (อิรัก) ในปัจจุบัน ในสมัยเคาะลีฟะฮ์อุมัร ฝ่ายมุสลิมภายใตการบังคับบัญชาของอัลมุษันนา อิบน์ ฮาริษะฮ์และคอลิด อิบน์ อัลวะลีดเข้าพิชิตอัลฮีเราะฮ์ที่เป็นส่วนหนึ่งของจักรวรรดิซาเซเนียน พวกเปอร์เซียตั้งใจที่จะกอบกู้อัลฮีเราะฮ์คืนมาจากพวกมุสลิม โดยโรสแทม แฟร์โรฆซอด ขุนพลผู้มีชื่อเสียงของซาเซเนียน ส่งญาติบางส่วนของตนเองจากตระกูลอีสแพฮ์บูดฮอน ผู้ที่โดดเด่นที่สุดคืิอ Jaban กับขุนพลเปอร์เซียบางส่วน คอลิดออกจากอัชชามไปแล้ว ดังนั้นอัลมุษันนาจึงสู้รบอยู่คนเดียว อุมัรส่งอะบู อุบัยด์พร้อมกำลังเสริม สงครามนี้จบลงที่ฝ่ายเปอร์เซียพ่ายแพ้
จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

การเลือกตั้งสมาชิกสภาผู้แทนราษฎรจังหวัดขอนแก่น ธันวาคม พ.ศ. 2500 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 5 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 5 คน
ผลการเลือกตั้ง

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
| ผลการเลือกตั้งสมาชิกสภาผู้แทนราษฎร จังหวัดขอนแก่น> พรรค | ผลการเลือกตั้งสมาชิกสภาผู้แทนราษฎร จังหวัดขอนแก่น> พรรค | ผลการเลือกตั้งสมาชิกสภาผู้แทนราษฎร จังหวัดขอนแก่น> ผู้สมัคร | ผลการเลือกตั้งสมาชิกสภาผู้แทนราษฎร จังหวัดขอนแก่น> คะแนนเสียง | ผลการเลือกตั้งสมาชิกสภาผู้แทนราษฎร จังหวัดขอนแก่น> % | ผลการเลือกตั้งสมาชิกสภาผู้แทนราษฎร จังหวัดขอนแก่น> ± |
| --- | --- | --- | --- | --- | --- |
|  | เศรษฐกร (พ.ศ. 2498)   | แคล้ว นรปติ (7)* | 49,219 |  |  |
|  | ขบวนการไฮด์ปาร์ค   | ทวีศักดิ์ ตรีพลี (10)* | 40,201 |  |  |
|  | เศรษฐกร (พ.ศ. 2498)   | เจริญ ปราบณศักดิ์ (6)* | 32,997 |  |  |
|  | เศรษฐกร (พ.ศ. 2498)   | สว่าง ตราชู (8)* | 28,301 |  |  |
|  | เสรีประชาธิปไตย (พ.ศ. 2498)   | ร้อยโท จารุบุตร เรืองสุวรรณ (13)✔ | 28,207 |  |  |
|  | เศรษฐกร (พ.ศ. 2498)   | อินทร์ ประจันตเสน (9)* | 23,678 |  |  |
|  | เสรีประชาธิปไตย (พ.ศ. 2498)   | ธำรง ธนะเสนา (11) | 20,999 |  |  |
|  | ไม่สังกัดพรรค | มีเดช วรสีหะ (1) | 19,562 |  |  |
|  | สหภูมิ   | ศรีสุวงศ์ ทองสา (17) | 19,327 |  |  |
|  | สหภูมิ   | ผล แสนสระดี (16)✔ | 15,393 |  |  |
|  | เสรีประชาธิปไตย (พ.ศ. 2498)   | ประดิษฐ์ ดีเลิศ (15) | 14,932 |  |  |
|  | เสรีประชาธิปไตย (พ.ศ. 2498)   | สวัสดิ์ พึ่งตน (12)✔ | 14,021 |  |  |
|  | สหภูมิ   | แถม ดีบุญมี ณ ชุมแพ (18) | 13,955 |  |  |
|  | เสรีประชาธิปไตย (พ.ศ. 2498)   | วิญญู เสนาวงษ์ (14) | 11,935 |  |  |
|  | ราษฎร | ประมวญ จันทนพิมพ์ (5) | 10,994 |  |  |
|  | ราษฎร | ชวลิต ไพจิตร (4) | 10,755 |  |  |
|  | ไม่สังกัดพรรค | ประหยัด เอี่ยมศิลา (3)✔ | 9,972 |  |  |
|  | สหภูมิ   | ทองปักษ์ เพียงเกษ (19) | 8,295 |  |  |
|  | ประชาธิปัตย์   | น้อย สุนทรวานิช (22) | 8,291 |  |  |
|  | ประชาธิปัตย์   | สุธี โคจรสวัสดิ์ (21) | 6,807 |  |  |
|  | ขบวนการคนใจบุญ | จารุมุกด์ เรืองสุวรรณ (24) | 6,806 |  |  |
|  | ไม่สังกัดพรรค | กระบี่ ณรงค์ (20) | 6,787 |  |  |
|  | ไม่สังกัดพรรค | ร้อยตำรวจโท เสวต ชุมแวงวาปี (2)✔ | 6,256 |  |  |
|  | ประชาธิปัตย์   | เสงี่ยม ณ หนองคาย (23) | 4,536 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: เศรษฐกร (พ.ศ. 2498)   รักษาที่นั่ง
: ขบวนการไฮด์ปาร์ค   รักษาที่นั่ง
: เศรษฐกร (พ.ศ. 2498)   รักษาที่นั่ง
: เศรษฐกร (พ.ศ. 2498)   รักษาที่นั่ง
: เสรีประชาธิปไตย (พ.ศ. 2511)   ได้ที่นั่งจาก เศรษฐกร (พ.ศ. 2498)
ดูเพิ่ม

จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
จังหวัดขอนแก่นในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512
ไทยฟลายอิ้งเซอร์วิส เที่ยวบินที่ 209

| --- | --- |
เศษซากเครื่องบินตกบริเวณป่าชายเลน อำเภอบางปะกง
สรุปอุบัติเหตุ
วันที่: 22 สิงหาคม พ.ศ. 2567
สรุป: ตกลงสู่พื้น อยู่ระหว่างการสอบสวน
จุดเกิดเหตุ: ใกล้วัดเขาดิน อำเภอบางปะกง จังหวัดฉะเชิงเทรา
อากาศยานลำที่เกิดเหตุ
ประเภทอากาศยาน: เซสนา 208บี คาราวาน
ดําเนินการโดย: ไทยฟลายอิ้งเซอร์วิส (ให้บริการสำหรับโซเนวา คีรี)
หมายเลขเที่ยวบิน ICAO: TFT209
รหัสเรียก: THAI FLYING 209
ทะเบียน: HS-SKR
ต้นทาง: ท่าอากาศยานสุวรรณภูมิ จังหวัดสมุทรปราการ ประเทศไทย
ปลายทาง: สนามบินเกาะไม้ซี้ จังหวัดตราด ประเทศไทย
ผู้โดยสาร: 7
ลูกเรือ: 2
เสียชีวิต: 9
รอดชีวิต: 0
ไทยฟลายอิ้งเซอร์วิส เที่ยวบินที่ 209 ทำการบินด้วยอากาศยานเซสนา 208 แกรนด์คาราวาน เป็นเที่ยวบินที่ดำเนินการโดยไทยฟลายอิ้งเซอร์วิส ในนามของบริษัทโซเนวา คีรี จากท่าอากาศยานสุวรรณภูมิ ไปยังสนามบินเกาะไม้ซี้ จังหวัดตราด เครื่องบินซึ่งบรรทุกผู้โดยสาร 9 คน เป็นชาวจีน 5 คน เป็นคนไทยที่ทำงานให้กับโรงแรมโซเนวาคีรี 2 คน และนักบินอีกสองคน ประสบอุบัติเหตุตกไม่นานหลังจากขึ้นบินจากท่าอากาศยานสุวรรณภูมิ ส่งผลให้ผู้โดยสารและลูกเรือเสียชีวิตทั้งหมดทั้งลำ
ภูมิหลัง

สนามบินเกาะไม้ซี้นั้นถูกสร้างขึ้นเพื่อทำรายได้ให้กับโรงแรมโซเนวา คีรี ท่ามกลางข้อสงสัยที่ให้คนไทยถือครองหุ้น 51% ในการที่คนไทยเป็นตัวแทนอำพราง จะทำให้สามารถประกอบธุรกิจในราชอาณาจักรไทยอย่างถูกกฎหมายหลักเกณฑ์การถือหุ้นของต่างชาติ แม้ว่าสนามบินจะเป็นของคนไทยตามกฎหมาย แต่ไม่มีใครสามารถนำเครื่องลงจอดขึ้นบินจากสนามบินแห่งนี้ได้นอกจากขออนุญาตชาวต่างชาติอย่างเป็นทางการอีกทั้งไม่มีใครสามารถไปเยือนสนามบินแห่งนี้ได้นอกจากลูกค้าของโรงแรม ข้าราชการได้ให้ความเห็นตอนหนึ่งว่า
" "ผมก็อยากรู้เหมือนกันครับ เห็นว่าเป็นบริษัทต่างชาติเข้ามาซื้อที่ดิน แต่มีคนไทยเราออกหน้า... ผมเคยไปที่เกาะนั่น แต่เขาห้ามขึ้นเกาะไม้ซี้ แม้ผมจะโชว์บัตรเจ้าหน้าที่ เขายังไม่อนุญาตเลย" "
ดังนั้นโดยพฤตินัยสนามบินเกาะไม้ซี้ตกเป็นของโรงแรมโซเนวา คีรี แม้แต่ชื่อทางการของสนามบินเกาะไม้ซี้คือ สนามบินโซเนวา คีรี และเครื่องบินนั้นก็เป็นของโซเนวาคีรีตามชื่อย่อ HS-SKR แต่เพื่อให้ดำเนินกิจการภายใต้กฎหมายการบินภายในราชอาณาจักรจึงได้จ้างนักบินชาวไทยและว่าจ้างบริษัท ไทยฟลายอิ้งเซอร์วิส จำกัด ในการดูแลเครื่องบินและนักบิน อีกทั้งค่าจ้างนักบินคนไทยยังราคาถูกกว่าจ้างชาวต่างชาติเป็นอย่างมาก
อนึ่ง ในช่วงการแพร่ระบาดของโรคติดเชื้อไวรัสโคโรนา 2019 ดารานักแสดงและผู้มีชื่อเสียง อาทิ อังศุมาลิน สิรภัทรศักดิ์เมธา, ศรัณยู วินัยพานิช, ปกรณ์ ลัม และปนัดดา วงศ์ผู้ดีได้เดินทางไปที่สนามบินแห่งนี้เพื่อเข้าพักในโรงแรมโซเนวา คีรีซึ่งน่าจะเป็นการเดินทางไปเพื่อประชาสัมพันธ์โรงแรมในลักษณะการว่าจ้างให้โฆษณา
รายงานของการท่าอากาศยานระบุว่ามีผู้เดินทางกับสายการบินเส้นทางท่าอากาศยานสุวรรณภูมิมายังสนามบินเกาะไม้ซี้ตลอดทั้งปี พ.ศ. 2566 ที่ 4,057รายซึ่งเท่ากับรีสอร์ทแห่งนี้ทำรายได้ 2,028,500,000 บาท โดยสมมุติว่าผู้โดยสารทั้งหมดนอนพักเพียงหนึ่งคืน
อุบัติเหตุ

เครื่องบินลำนี้กำหนดบินจากกรุงเทพฯ ไปเกาะไม้ซี้ ออกเดินทางเมื่อเวลา 14:46 น. ตามเวลาท้องถิ่น และขาดการติดต่อเมื่อเวลาประมาณ 14:57 น. ขณะที่เครื่องบินอยู่ห่างจากท่าอากาศยานสุวรรณภูมิไปทางตะวันออกเฉียงใต้ 18.7 ไมล์ทะเล อากาศยานนี้ประสบอุบัติเหตุตกในลักษณะหัวปักที่ป่าชายเลนใกล้กับวัดเขาดิน อำเภอบางปะกง จังหวัดฉะเชิงเทรา และระเบิดในเวลาต่อมา คร่าชีวิตผู้โดยสารและลูกเรือทั้งหมดในอากาศยานนั้น
อากาศยาน

เครื่องบินที่ประสบเหตุคือ เซสนา 208 แกรนด์คาราวาน จดทะเบียนในชื่อ HS-SKR เป็นอากาศยานขนส่งแขกที่เข้าพักในโรงแรมโซเนวาคีรี ที่เกาะไม้ซี้ โดยราคาห้องพักรวมค่าเดินทางด้วยเครื่องบินดังกล่าวแล้ว ทั้งนี้ เครื่องบินดังกล่าวไม่มีกล่องดำจดทะเบียนสัญชาติไทยเนื่องจากต้องทำการบินภายในประเทศจึงต้องจดทะเบียนเครื่องเป็น HS ส่วน SKR นั้นเป็นตัวย่อของ Soneva KiRi เพื่อบ่งบอกว่าอากาศยานนี้ทำการบินสำหรับขนส่งผู้โดยสารไปยังโรงแรมดังกล่าวโดยเฉพาะ เครื่องบินใช้การติดต่อสื่อสารโดยตรงกับหอบังคับการบินผ่านทางคลื่นความถี่วิทยุเท่านั้น เนื่องจากเป็นอากาศยานขนาดเล็กและมีน้ำหนักไม่เกิน 5,700 กิโลกรัม
อนึ่ง เมื่อครั้งทำการบินจากท่าอากาศยานดอนเมือง อากาศยานดังกล่าวเคยประสบอุบัติเหตุลื่นไถลออกนอกรันเวย์ขณะลงจอดที่สนามบินเกาะไม้ซี้เมื่อวันที่ 10 ธันวาคม พ.ศ. 2555 ขณะนั้นผู้โดยสารทั้งหมด 8 คน ไม่มีผู้ใดบาดเจ็บหรือเสียชีวิต แต่ล้อหน้าของเครื่องบินเสียหาย ต่อมาได้มีการซ่อมแซมและนำกลับมาทำการบินตามปกติในเดือนกรกฎาคมปีถัดมาณ เวลานั้นเครื่องบินเป็นของบริษัท สยามเจเนอรัลเอวิเอชัน จำกัด ในวันที่ 25 กันยายน พ.ศ. 2551 หลังเกิดอุบัติเหตุได้ขายต่อให้กับ RPS System Company Ltd ในวันที่ 28 มีนาคม พ.ศ. 2557 และขายต่อให้บริษัท ไทยฟลายอิ้งเซอร์วิส จำกัดในวันที่ 29 มกราคม พ.ศ. 2559
เครื่องบินสร้างในเดือนกรกฎาคม พ.ศ. 2551 รวมอายุใช้งาน 17 ปี หนึ่งเดือน
ผู้โดยสารและลูกเรือ

ลูกเรือประกอบด้วยคนไทย 2 คน ผู้โดยสาร 7 คน เป็นชาวจีนจากฮ่องกง 5 คน เป็น ชาวไทย 2 คน (เนื่องจากทั้งสองรายเป็นพนักงานของโรงแรมจึงไม่สามารถใช้คำว่าลูกเรือได้) ในจำนวนนั้นมีเด็กชาวจีนอยู่สองคน โดยผู้โดยสารชำระค่าเดินทาง 10,000 บาท
การค้นหาและกู้ภัย

ทหารและอาสาสมัครกว่า 300 คนถูกส่งไปค้นหาหมายเลขอากาศยานซึ่งได้รับผลกระทบจากฝนตกหนัก น้ำและโคลนที่สถานที่เกิดเหตุ ซึ่งมีความลึก 10 เมตร และกว้าง 8 เมตร ถูกสูบและขุดออกโดยใช้ปั๊มน้ำและรถขุด
ผลสืบเนื่อง

กรรมการผู้มีอำนาจตามกฎหมายของโรงแรมโซเนวาคีรี ได้ออกมาปฎิเสธความรับผิดชอบในเบื้องต้นว่าไม่ใช่อากาศยานของโรงแรม
เศษซากเครื่องบินตกบริเวณป่าชายเลน
เซสนา 208 คาราวาน ทะเบียน HS-SKR หกเดือนก่อนประสบอุบัติเหตุ
ชายแดนมาเลเซีย–ไทย

| ชายแดนมาเลเซีย–ไทย |
| --- | --- |
แนวกำแพงกั้นพรมแดนระหว่างไทยและมาเลเซีย บริเวณด่านปาดังเบซาร์ ระหว่างอำเภอสะเดา จังหวัดสงขลา และรัฐปะลิส ประเทศมาเลเซีย
ข้อมูลจำเพาะ
พรมแดนระหว่าง:  ไทย  มาเลเซีย
ความยาว: 647 กิโลเมตร
ประวัติ
มีผลตั้งแต่: 10 มีนาคม พ.ศ. 2452 การปักปันเขตแดนร่วมกับอังกฤษ
พรมแดนปัจจุบัน: พ.ศ. 2452
สนธิสัญญา:  •  สนธิสัญญาสยาม-อังกฤษ ฉบับลงวันที่ 10 มีนาคม พ.ศ. 2452
ชายแดนมาเลเซีย–ไทย มีทั้งชายแดนระหว่างประเทศทั้งบนบกผ่านคาบสมุทรมลายู และทางน้ำทางช่องแคบมะละกา รวมไปถึง อ่าวไทย/ทะเลจีนใต้ ทอดตัวอยู่ทางตอนใต้ของ ประเทศไทย มีแม่น้ำโก-ลกเป็นพรมแดนระหว่างประเทศ ที่มีความยาวประมาณ 106 กิโลเมตรกั้นประเทศไทยและประเทศมาเลเซีย โดยประเทศไทยอยู่ทางเหนือ และประเทศมาเลเซียอยู่ทางใต้
พรมแดนระหว่างประเทศนี้ได้ใช้ร่วมกันมาตั้งแต่ปี พ.ศ. 2452 ระหว่างไทย (ซึ่งในตอนนั้นมีชื่อเรียกอย่างเป็นทางการว่าสยาม) กับอังกฤษซึ่งเริ่มเข้ามามีบทบาทในตอนเหนือของมาเลเซีย ซึ่งก็คือ เกอดะฮ์ (ไทรบุรี) กลันตัน ปะลิส และตรังกานูในช่วงคริสต์ศตวรรษที่ 20 ในสมัยก่อนทั้งสี่รัฐนี้เคยอยู่ภายใต้การปกครองของสยามมาก่อน และเป็นรัฐพรมแดนระหว่างประเทศของมาเลเซีย ซึ่งได้แก่ (เรียงจากตะวันตกไปตะวันออก) ปะลิส เกอดะฮ์ เประ และกลันตัน กับ 4 จังหวัดพรมแดนระหว่างประเทศของไทย (เรียงจากตะวันตกไปตะวันออก) คือ จังหวัดสตูล จังหวัดสงขลา จังหวัดยะลา และจังหวัดนราธิวาส
พรมแดนทางบก

จากทิศตะวันตกไปจนถึงทิศตะวันออก ชายแดนระหว่างประเทศมาเลเซียกับประเทศไทยมีความยาวประมาณ 647 กิโลเมตร โดยมีจุดเริ่มต้นที่แม่น้ำปะลิส
พรมแดนทางบก > เขตการปกครองที่ติดพรมแดน

|  ไทย |  มาเลเซีย |
| --- | --- |
อ่าวไทย
 นราธิวาส: รัฐกลันตัน
 นราธิวาส: รัฐเประ
 ยะลา: รัฐเประ
 ยะลา: รัฐเกอดะฮ์
 สงขลา: รัฐเกอดะฮ์
 สงขลา: รัฐปะลิส
 สตูล: รัฐปะลิส
ช่องแคบมะละกา
พรมแดนทางทะเล

แบ่งออกเป็น 2 ช่วง - คือในช่องแคบมะละกา และอ่าวไทย/ทะเลจีนใต้
การข้ามพรมแดนระหว่างประเทศ > โดยทางรถยนต์

รายชื่อด่านตรวจคนเข้าเมือง ชายแดนระหว่างไทย–มาเลเซีย
วังเกเลียน - วังประจัน
ปะดัง เบซาร์ - ปะดังเบซาร์ (สงขลา)
บูกิตกายูฮิตัม- สะเดา (จุดตรวจ ตั้งอยู่ที่หมู่บ้านด่านนอก)
ปังกาลังฮูลู (เดิมรู้จักกันในชื่อว่า กาลอห์) - เบตง
บูกิตบุหงา - บ้านบูเก๊ะตา
รันเตาปันจัง - สุไหงโก-ลก
ดูเรียนบูรุง - บ้านประกอบ
การข้ามพรมแดนระหว่างประเทศ > โดยทางรถไฟ

ชายแดนไทย–มาเลเซีย มีเส้นทางรถไฟระหว่างประเทศ 2 เส้นทาง
ปะดังเบซาร์ - ปะดังเบซาร์ (สงขลา): เป็นขบวนรถไฟที่ให้บริการระว่างเมืองปะดังเบซาร์ในมาเลเซีย และเมืองปะดังเบซาร์ในจังหวัดสงลา ของประเทศไทย ก่อนจะเข้าสู่สถานีหาดใหญ่ ซึ่งชื่อเมืองทั้ง 2 เหมือนกัน
รันเตาปันจัง - สุไหโกลก
การข้ามพรมแดนระหว่างประเทศ > โดยทางน้ำ

โดยสารด้วยเรือข้ามฟาก ประกอบไปด้วยเที่ยวเดินเรือ ดังต่อไปนี้ เช่น
ปังกาลังกูบูร - ท่าเรือตากใบ
ลังกาวี - ท่าเรือสตูล
ลังกาวี - ท่าเรือเกาะหลีเป๊ะ
ท่าเรือกลัง - ท่าเรือภูเก็ต
การข้ามพรมแดนระหว่างประเทศ > โดยทางอากาศ

โดยเส้นทางระหว่างประเทศ ประกอบไปด้วยเที่ยวบิน ดังต่อไปนี้ เช่น
กัวลาลัมเปอร์ (ซูบัง) - กระบี่
กัวลาลัมเปอร์ (ซูบัง) - ภูเก็ต
กัวลาลัมเปอร์ (ซูบัง) - เชียงใหม่
กัวลาลัมเปอร์ (ซูบัง) - ดอนเมือง
กัวลาลัมเปอร์ (ซูบัง) - เกาะสมุย
ปีนัง - เกาะสมุย
ปีนัง - ภูเก็ต
ดูเพิ่ม

ชายแดนไทย–กัมพูชา
แหล่งข้อมูลอื่น

See Clip videos Thailand Border เก็บถาวร 2016-03-09 ที่ เวย์แบ็กแมชชีน
Thailand proposes security fence along border with M'sia
Thailand to erect security fence along border with Malaysia
| ด ค กพรมแดน ด่านพรมแดน และจุดผ่านแดนระหว่างประเทศไทยกับประเทศมาเลเซีย |
| --- | --- | --- |
| พรมแดนธรรมชาติ |  ทิวเขาสันกาลาคีรี  แม่น้ำโก-ลก  สถานีรถไฟสุไหงโก-ลก  |   |
| จุดผ่านแดนถาวร |  ตากใบ  สุไหงโก-ลก  บ้านบูเก๊ะตา  เบตง  สะเดา  ปาดังเบซาร์  บ้านประกอบ  วังประจัน  สตูล  |   |
| อื่น ๆ | สะพานมิตรภาพไทย–มาเลเซีย แห่งที่ 1 (สุไหงโก-ลก–รันเตาปันจัง) • สะพานมิตรภาพไทย–มาเลเซีย แห่งที่ 2 (แว้ง–บูกิตบูงา) |   |
ชายแดนไทย–มาเลเซีย
ด่านตรวจคนเข้าเมืองช่องสะเดา ถ่ายจากฝั่งมาเลเซีย (เกอดะฮ์)
ส่วนขยายมีเดียวิกิ

ส่วนขยายมีเดียวิกิ (อังกฤษ: MediaWiki extension) ทำให้มีเดียวิกิก้าวหน้ายิ่งขึ้นและมีประโยชน์สำหรับวัตถุประสงค์ต่าง ๆ ส่วนขยายเหล่านี้มีความซับซ้อนแตกต่างกันไปมาก มูลนิธิวิกิมีเดียดำเนินการเซิร์ฟเวอร์กิตที่โฮสต์ส่วนขยายจำนวนมาก และไดเรกทอรีเหล่านั้นสามารถพบได้ในเว็บไซต์มีเดียวิกิ บางเว็บไซต์อื่น ๆ เป็นที่รู้จักสำหรับการพัฒนา—หรือการสนับสนุนสำหรับ—ส่วนขยายคือ MediaWiki.org ซึ่งรักษาเมทริกซ์ส่วนขยาย และกูเกิลโค้ด การตรวจสอบโค้ดมีเดียวิกินั้นอำนวยความสะดวกผ่านกรณีตัวอย่างของเกอร์ริต ตั้งแต่เวอร์ชัน 1.16 มีเดียวิกิยังใช้ไลบรารีเจเควียรี
การใช้

บุคคลที่มีการดูแลระบบเอฟทีพีหรือการเข้าถึงระบบไฟล์สู่ไดเรกทอรีวิกิสามารถติดตั้งส่วนขยายได้ด้วยตนเองโดยการดาวน์โหลดไปยังไดเรกทอรีที่เหมาะสม และการใช้โปรแกรมแก้ไขข้อความเพื่อเพิ่มบรรทัด require once ในไฟล์ LocalSettings.php เพื่อทำให้รหัสส่วนขยายถูกรวมและประเมินผล ส่วนขยายบางรายการยังมีการตั้งค่าที่ตั้งค่าและเปลี่ยนแปลงโดยแก้ไขไฟล์นี้ นอกจากนี้ยังมีส่วนขยาย, กำหนดค่า ที่ช่วยให้ส่วนขยายอื่น ๆ สามารถจัดการได้ง่ายขึ้น ส่วนแพลตฟอร์มการจัดการส่วนขยายที่ดีกว่าอยู่ระหว่างการพัฒนา
ท่านผู้หญิง

ท่านผู้หญิง ในอดีตใช้เป็นคำนำหน้าชื่อภรรยาเอกของ เจ้าพระยา ปัจจุบันเป็นคำนำหน้าชื่อ สตรีสามัญชนทุกคน ที่ได้รับพระกรุณาโปรดเกล้าโปรดกระหม่อมพระราชทานเครื่องราชอิสริยาภรณ์จุลจอมเกล้าฝ่ายใน ชั้นปฐมจุลจอมเกล้า (ป.จ.) และชั้นทุติยจุลจอมเกล้าวิเศษ (ท.จ.ว.) ถือเป็นเกียรติที่พระมหากษัตริย์ไทยพระราชทานแก่สตรีผู้นั้นเป็นกรณีพิเศษ มิได้ขอพระราชทานโดยรัฐบาล
ประวัติ

การใช้คำนำหน้าชื่อสตรีในอดีตนั้นมีการระบุเกี่ยวพันกับบรรดาศักดิ์ของสามีที่ได้รับพระราชทานจากพระมหากษัตริย์ แม้ปัจจุบันจะไม่มีการขอพระราชทานบรรดาศักดิ์ให้ข้าราชการแล้ว แต่สตรีผู้ได้รับพระราชทานเครื่องราชอิสริยาภรณ์จุลจอมเกล้า ก็ยังสมควรได้รับคำยกย่องอยู่ โดยอนุโลมไม่ต้องยึดถือบรรดาศักดิ์ของสามีเป็นเกณฑ์
สตรีสามัญชนที่สมรสหรือเคยสมรส หากได้รับพระราชทานเครื่องราชอิสริยาภรณ์จุลจอมเกล้าตั้งแต่ชั้นทุติยจุลจอมเกล้าวิเศษถึงปฐมจุลจอมเกล้า มีคำนำหน้าชื่อว่า "ท่านผู้หญิง" ยกเว้นพระบรมวงศานุวงศ์ฝ่ายในและสตรีที่เป็นหม่อมห้ามพระราชวงศ์ หากได้รับพระราชทานเครื่องราชอิสริยาภรณ์จุลจอมเกล้าชั้นใดก็ตาม ไม่ต้องเปลี่ยนคำนำหน้าพระนามหรือชื่อ ส่วนสตรีสามัญชนที่มิได้สมรส หากได้รับพระราชทานเครื่องราชอิสริยาภรณ์จุลจอมเกล้าชั้นใดก็ตาม ก็จะมีคำหน้านามว่า "คุณ"
ต่อมาในวันที่ 3 มีนาคม พ.ศ. 2565 พระบาทสมเด็จพระวชิรเกล้าเจ้าอยู่หัวทรงพระกรุณาโปรดเกล้าฯให้สตรีทุกคนที่ได้รับพระราชทานเครื่องราชอิสริยาภรณ์จุลจอมเกล้า ชั้นปฐมจุลจอมเกล้าและชั้นทุติยจุลจอมเกล้าวิเศษ ใช้คำนำหน้าชื่อว่า "ท่านผู้หญิง" ทั้งหมด แม้ไม่เคยสมรส
เครื่องราชอิสริยาภรณ์จุลจอมเกล้าเป็นเครื่องราชอิสริยาภรณ์ที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้นเมื่อ พ.ศ. 2416 เนื่องในโอกาสฉลองกรุงรัตนโกสินทร์ครบ 90 ปี ให้ใช้แพรแถบสีชมพูอันเป็นสีของวันอังคาร ซึ่งเป็นวันพระราชสมภพ โดยเครื่องราชอิสริยาภรณ์จุลจอมเกล้าฝ่ายใน ชั้นปฐมจุลจอมเกล้า มีจำนวน 20 สำรับ และทุติยจุลจอมเกล้าวิเศษ มีจำนวน 100 ดวง ดังนั้น จำนวนท่านผู้หญิงจึงมีจำนวนไม่เกิน 120 คน
ท่านผู้หญิงที่ยังมีชีวิตอยู่ในปัจจุบัน

ท่านผู้หญิงที่ยังมีชีวิตอยู่ในปัจจุบัน (เรียงลำดับตามปีที่ได้รับเครื่องราชอิสริยาภรณ์)
| ปีที่ได้รับ | ชื่อ | อ้างอิง |
| --- | --- | --- |
| พ.ศ. 2521 | ท่านผู้หญิงกุณฑี ไกรฤกษ์ |  |
| พ.ศ. 2521 | ท่านผู้หญิงเกนหลง สนิทวงศ์ ณ อยุธยา |  |
| พ.ศ. 2525 | หม่อมราชวงศ์บุษบา สธนพงศ์ (หม่อมราชวงศ์บุษบา กิติยากร) |  |
| พ.ศ. 2529 | ท่านผู้หญิงทัศนาวลัย ศรสงคราม |  |
| พ.ศ. 2532 | ท่านผู้หญิงพันธุ์สวลี กิติยากร (หม่อมเจ้าพันธุ์สวลี ยุคล) |  |
| พ.ศ. 2533 | ท่านผู้หญิงเพ็ญศรี วัชโรทัย (หม่อมหลวงเพ็ญศรี ศรีธวัช) |  |
| พ.ศ. 2534 | หม่อมราชวงศ์ฉัตรแก้ว นันทาภิวัฒน์ (หม่อมราชวงศ์ฉัตรแก้ว ดิศกุล) |  |
| พ.ศ. 2534 | หม่อมราชวงศ์นราวดี ชัยเฉนียน (หม่อมหลวงนราวดี ทวีวงศ์) |  |
| พ.ศ. 2534 | ท่านผู้หญิงเพ็ชรา เตชะกัมพุช |  |
| พ.ศ. 2534 | ท่านผู้หญิงอังกาบ บุณยัษฐิติ |  |
| พ.ศ. 2534 | ท่านผู้หญิงวิระยา ชวกุล |  |
| พ.ศ. 2534 | ท่านผู้หญิงวรุณยุพา สนิทวงศ์ ณ อยุธยา |  |
| พ.ศ. 2535 | ท่านผู้หญิงสุนามัน ประนิช |  |
| พ.ศ. 2535 | ท่านผู้หญิงมณฑินี มงคลนาวิน |  |
| พ.ศ. 2539 | ท่านผู้หญิงจรุงจิตต์ ทีขะระ |  |
| พ.ศ. 2539 | ท่านผู้หญิงอรนุช อิศรางกูร ณ อยุธยา |  |
| พ.ศ. 2539 | ท่านผู้หญิงอรสา ล่ำซำ |  |
| พ.ศ. 2540 | ท่านผู้หญิงลดาวัลย์ สมันตรัฐ |  |
| พ.ศ. 2540 | ท่านผู้หญิงวิลาวัณย์ วีรานุวัตติ์ |  |
| พ.ศ. 2541 | ท่านผู้หญิงวราพร ปราโมช ณ อยุธยา |  |
| พ.ศ. 2541 | ท่านผู้หญิงธิดา เศวตศิลา |  |
| พ.ศ. 2541 | หม่อมราชวงศ์บุตรี วีระไวทยะ (หม่อมราชวงศ์บุตรี กฤดากร) |  |
| พ.ศ. 2541 | ท่านผู้หญิงวรามาส สุนทรภัค |  |
| พ.ศ. 2541 | ท่านผู้หญิงพรรณวดี จุฑารัตนกุล |  |
| พ.ศ. 2541 | ท่านผู้หญิงภรณี มหานนท์ |  |
| พ.ศ. 2541 | ท่านผู้หญิงสุภรภ์เพ็ญ หลวงเทพนิมิต |  |
| พ.ศ. 2542 | หม่อมราชวงศ์จีริกัญญา โชติกเสถียร (หม่อมราชวงศ์จีริกัญญา กิติยากร) |  |
| พ.ศ. 2542 | ท่านผู้หญิงรวิจิตร์ สุวรรณบุบผา (หม่อมราชวงศ์รวิจิตร์ วรวรรณ) |  |
| พ.ศ. 2543 | ท่านผู้หญิงวงศ์พรรณ สนิทวงศ์ ณ อยุธยา |  |
| พ.ศ. 2543 | ท่านผู้หญิงอินทิรา พลธร |  |
| พ.ศ. 2543 | ท่านผู้หญิงนภกานต์ สุวรรณจินดา (หม่อมราชวงศ์นภกานต์ สวัสดิวัตน์) |  |
| พ.ศ. 2543 | ท่านผู้หญิงสารภี มิ่งเมือง (หม่อมหลวงสารภี สนิทวงศ์) |  |
| พ.ศ. 2544 | ท่านผู้หญิงถวิกา สารสิน |  |
| พ.ศ. 2544 | ท่านผู้หญิงจันทิมา พึ่งบารมี |  |
| พ.ศ. 2546 | หม่อมราชวงศ์สุจิตคุณ สารสิน (หม่อมราชวงศ์สุจิตคุณ กิติยากร) |  |
| พ.ศ. 2546 | ท่านผู้หญิงวิวรรณ เศรษฐบุตร (หม่อมราชวงศ์วิวรรณ วรวรรณ) |  |
| พ.ศ. 2546 | หม่อมราชวงศ์เหมือนจิต ภิรมย์ภักดี (หม่อมราชวงศ์เหมือนจิต ประวิตร) |  |
| พ.ศ. 2546 | ท่านผู้หญิงกอบกุล อุบลเดชประชารักษ์ |  |
| พ.ศ. 2547 | ท่านผู้หญิงสุธาวัลย์ เสถียรไทย |  |
| พ.ศ. 2547 | ท่านผู้หญิงอารียา มาลากุล ณ อยุธยา |  |
| พ.ศ. 2547 | ท่านผู้หญิงศรีรัศมิ์ สุวะดี |  |
| พ.ศ. 2548 | ท่านผู้หญิงสุวรรณี พัฒน์พงศ์พานิช |  |
| พ.ศ. 2550 | ท่านผู้หญิงจิตรวดี จุลานนท์ |  |
| พ.ศ. 2550 | ท่านผู้หญิงภรณี ล่ำซำ |  |
| พ.ศ. 2562 | ท่านผู้หญิงพลอยไพลิน เจนเซน |  |
| พ.ศ. 2562 | ท่านผู้หญิงสิริกิติยา เจนเซน |  |
| พ.ศ. 2562 | ท่านผู้หญิงสินีนาถ วงศ์วชิราภักดิ์ (เจ้าคุณพระสินีนาถ พิลาสกัลยาณี) |  |
| พ.ศ. 2562 | ท่านผู้หญิงระกา นาคะชาต |  |
| พ.ศ. 2562 | ท่านผู้หญิงจำลอง แววพานิช |  |
| พ.ศ. 2567 | ท่านผู้หญิงอรอนงค์ ปิยนาฏวชิรพัทธ์ |  |
ดูเพิ่ม

คุณหญิง
รายพระนามและรายนามผู้ได้รับพระราชทานปฐมจุลจอมเกล้า
รายพระนามและรายนามผู้ได้รับพระราชทานทุติยจุลจอมเกล้าวิเศษ (ฝ่ายใน)
คัมทูเกตเตอร์

"คัมทูเกตเตอร์" (อังกฤษ: Come Together) เป็นเพลงของวงเดอะบีตเทิลส์ ประพันธ์โดยจอห์น เลนนอนเป็นส่วนใหญ่ และมีเครดิตผู้แต่งว่า เลนนอน-แม็กคาร์ตนีย์ เพลงนี้เป็นเพลงเปิดตัวในอัลบั้มของเดอะบีตเทิลส์ ในเดือนกันยายน ค.ศ. 1969 ที่ชื่อชุด Abbey Road หลังจากนั้น 1 เดือนจึงออกเป็นซิงเกิลหน้าเอคู่ กับเพลง "ซัมติง" เป็นซิงเกิลที่ 21 ในสหราชอาณาจักรและซิงเกิลที่ 26 ในสหรัฐอเมริกา เพลงนี้ติดอันดับ 1 ในสหรัฐอเมริกา และสูงสุดอันดับ 4 ในสหราชอาณาจักร
ดัชนีมวลกาย

ดัชนีมวลกาย (อังกฤษ: body mass index, ย่อ: BMI) เป็นค่าที่ได้จากน้ำหนักและส่วนสูงของปัจเจกบุคคล BMI นิยามว่า มวลกายหน่วยเป็นกิโลกรัมหารด้วยส่วนสูงเป็นเมตรยกกำลังสอง และแสดงในหน่วย กก./ม.2 เป็นสากล
BMT พยายามวัดปริมาณมวลเนื้อเยื่อ (กล้ามเนื้อ ไขมันและกระดูก) ในตัวบุคคล แล้วจำแนกบุคคลนั้นว่าน้ำหนักต่ำกว่าเกณฑ์ น้ำหนักตามเกณฑ์ น้ำหนักเกินเกณฑ์หรืออ้วนขึ้นอยู่กับค่าที่ได้ พิสัย BMI ที่ยอมรับกันทั่วไปมีดังนี้ น้อยกว่า 18.5 คือ ต่ำกว่าเกณฑ์, 18.5 ถึง 25 คือ ตามเกณฑ์, 25 ถึง 30 คือ เกินเกณฑ์ และเกิน 30 คือ อ้วน อย่างไรก็ดี มีข้อโต้เถียงอยู่บ้างว่าเส้นแบ่งระหว่างหมวดบนมาตรา BMI ควรอยู่ที่ใด
\mathrm {BMI} ={\frac {\mathrm {Weight} }{\mathrm {Height} ^{2}}}
ค่าดัชนีมวลกาย (Body Mass Index : BMI) คือ ค่าที่สามารถวัดได้จากน้ำหนักของแต่ละบุคคลต่อความสูง ซึ่งค่าดัชนีมวลกายนี้มักถูกนำไปใช้เป็นตัวชี้วัดของปริมาณไขมันที่มีอยู่ในร่างกายของคนเรา (Body fat) ซึ่งองค์การอนามัยโลก (World Health Organization : WHO) ได้เป็นผู้กำหนดค่ามาตรฐาน BMI สำหรับผู้ที่มีอายุตั้งแต่ 20 ปีขึ้นไป เพื่อใช้เป็นดัชนีชี้วัดปริมาณไขมันในร่างกายเพื่อระบุถึงความเสี่ยงต่อการเป็นโรคอ้วนหรือผอมจนเกินไปโดยกำหนดไว้ดังนี้
ค่าต่ำกว่า 18.5                            น้ำหนักต่ำกว่าเกณฑ์
ค่าอยู่ระหว่าง 18.5 – 24.9            สมส่วน หรือ สุขภาพดี
ค่าอยู่ระหว่าง 25.0 – 29.9            น้ำหนักเกิน
ค่าสูงกว่า 30                        โรคอ้วน
ซึ่งการหาค่า BMI ที่ดีควรไปทำอย่างละเอียดที่โรงพยาบาล เพื่อที่คุณหมอจะได้ประเมิณสัดส่วนได้อย่างถูกต้อง แต่ปัจจุบันนี้ก็มีโปรแกรมคำนวณค่าดัชนีมวลกายคุณสามารถทำได้ง่ายๆ ด้วยตัวเอง เพียงแค่กรอกค่าน้ำหนักและส่วนสูงลงบนเครื่องคิดเลขดัชนีมวลกายในอินเทอร์เน็ตเพียงเท่านี้ท่านก็สามารถทราบค่า BMI ได้โดยวิธีการคำนวณหาค่าBMI สามารถทำได้ดังนี้
สูตร: น้ำหนัก (kg) / ส่วนสูง (m)2 หรือ สูตร: [น้ำหนัก (lb) / ส่วนสูง (in)]2 x 703
ทั้งนี้การใช้เครื่องคิดเลขดัชนีมวลกาย ในการประเมินค่า BMI อาจจะทำให้ทราบถึงค่าไขมันในร่างกายได้ในปริมาณคร่าว ๆ เพียงเท่านั้น แต่ก็เพียงพอต่อการประเมินสภาวะ ณ ปัจจุบันของตัวเองได้ ซึ่งค่า BMI นี้ไม่เพียงเหมาะต่อผู้ที่สนใจสุขภาพและชื่นชอบการออกกำลังกายเพียงเท่านั้น แต่ยังสามารถนำไปใช้ได้กับบุคคลทั่ว ๆ ไป รวมถึงผู้หญิงหลังคลอดบุตรที่ต้องการควบคุมน้ำหนักก็สามารถใช้ประโยชน์จากค่านี้ได้เช่นเดียวกัน
แหล่งข้อมูลอื่น

U.S. National Center for Health Statistics:
BMI Growth Charts for children and young adults
BMI calculator ages 20 and older
"คำนวณค่า BMI: โปรแกรมคำนวณหาค่าดัชนีมวลกาย". ricktroy.com.
ดัชนีมวลกาย คำนวณค่า BMI (Body Mass Index) ออนไลน์ เว็บไซต์สำหรับ คำนวน ดัชนีมวลกาย ออนไลน์ พร้อมการประเมิณเกณฑ์ที่ใช้ในการคำนวนผลลัพท์